Informācija ievietošanai skolu mājas lapās.

Informācija Ropažu mājas lapai

Pēc Ropažu novada pašvaldības domes 2024. gada 7. februāra saistošajiem noteikumiem Nr. 10/24 “Par kārtību bērnu reģistrācijai un uzņemšanai pirmajā klasē Ropažu novada pašvaldības vispārējās izglītības iestādēs” (saite: <https://likumi.lv/ta/id/350174-par-kartibu-bernu-registracijai-un-uznemsanai-pirmaja-klase-ropazu-novada-pasvaldibas-visparejas-izglitibas-iestades>)

ar š.g. 3.martu Ropažu novada vispārizglītojošajās skolās tiek uzsākta pieteikšanās **uzņemšanai 1.klasē 2025./2026.m.g.**

Ropažu novada pašvaldība 2025. gada 26. februārī Domes sēdē plānots izskatīt un pieņemt **grozījumus Ropažu novada pašvaldības domes 2024. gada 7.februāra saistošajos noteikumos Nr. 10/24 “Par kārtību bērnu reģistrācijai un uzņemšanai pirmajā klasē Ropažu novada pašvaldības vispārējās izglītības iestādēs”** (stāsies spēkā pēc publicēšanas Latvijas Vēstnesī).

Ja saistošo noteikumu grozījumi tiks pieņemti domē un pēc pozitīva atzinuma saņemšanas no Viedās administrācijas un reģionālās attīstības ministrijas publicēti Latvijas Vēstnesī, tie stāsies spēkā, attiecīgi aicinām jau savlaicīgi pievērst uzmanību šādām iespējamām galvenajām izmaiņām bērnu pieteikšanai uz 1.klasi 2025./2026.mācību gadā:

1. Pieteikšanās uzņemšanai 1.klasē tiek uzsākta marta pirmajā darba dienā un turpināsies **līdz 15.aprīlim, nevis līdz maija pēdējai darba dienai, kā tas ir noteikts šobrīd. Iepriekš minētie grozījumi tiek iniciēti, lai savlaicīgi nodrošinātu 1.klašu nokomplektēšanu.**

2. Noteikts pienākums pēc Izglītības iestādes paziņojuma saņemšanas par bērna iekļaušanu nākamā mācību gada 1.klašu bērnu sarakstā, **vecākam 10 (desmit) kalendāro dienu laikā Iestādei nosūtīt elektronisku apstiprinājumu vai atteikumu par bērna iekļaušanu nākamā mācību gada 1.klašu bērnu sarakstā**.

Pilns grozījumu lēmumprojekts un pamatojums skatāms: <https://ej.uz/grozijumi_1_klase>

Atgādinām, ka pieteikt bērnu skolā vecāks/likumiskais pārstāvis var elektroniski vai klātienē:

Iesnieguma veidlapas forma:

 

1) Iesnieguma reģistrēšanas nosacījumi par bērna uzņemšanu 1. klasē, **ierodoties Izglītības iestādē klātienē:**

1.1. Vecāki iesniedz Izglītības iestādē saistošo noteikumu noteikto veidlapu;

1.2. uzrāda bērna Vecāka apliecinošu dokumentu un nepieciešamības gadījumā uzrāda bāriņtiesas lēmumu, kas apliecina aizbildnības nodibināšanas faktu;

1.3. uzrāda Izglītības iestādes pārstāvim bērna dzimšanas apliecības vai personu apliecinošu dokumentu, reģistrācijai nepieciešamās informācijas ierakstu veikšanai;

1.4. pievieno ģimenes ārsta vai ārstējošā ārsta izsniegtu izziņu par bērna veselības stāvokli vai klīniskā un veselības psihologa izsniegtu atzinumu par bērna psiholoģisko stāvokli, kura dēļ bērnam ir nepieciešams attiecīgās pamatizglītības programmas daļas mācību saturu apgūt ģimenē.

2) Iesnieguma reģistrēšanas nosacījumi par bērna uzņemšanu 1. klasē, **iesniegšanai elektroniski**:

2.1. Vecāki iesniedz Izglītības iestādē saistošo noteikumu noteikto veidlapu – iesniegumu, kuru **paraksta ar drošu elektronisko parakstu**;

2.2. pievieno bērna dzimšanas apliecības vai bērna personu apliecinoša dokumenta kopiju un nepieciešamības gadījumā bāriņtiesas lēmuma par bērna ārpusģimenes aprūpi kopiju un/vai pilnvaras kopiju;

2.3. pievieno ģimenes ārsta vai ārstējošā ārsta izsniegtu izziņu par bērna veselības stāvokli vai klīniskā un veselības psihologa izsniegtu atzinumu par bērna psiholoģisko stāvokli, kura dēļ bērnam ir nepieciešams attiecīgās pamatizglītības programmas daļas mācību saturu apgūt ģimenē.

Minētie dokumenti jānosūta uz skolas e-pastu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (elektroniskie iesniegumi fiksējas no pirmās pieteikšanās dienas plkst. 8.00 pēc iesūtīšanas laika to ienākšanas secībā).